૧૯૬૯માં મહાત્મા ગાંધીજી શતાબ્દીનું વર્ષ હતું. ૨૭મી સપ્ટેમ્બરથી ૧૧ ઑક્ટોબર સુધી શ્રી ગુરુજી મહારાષ્ટ્રના પ્રવાસ પર હતા. સાંગલીના પ્રવાસ દરમિયાન કોંગ્રેસી આગેવાનો બાપુસાહેબ પૂજારી અને બાબા પાનદારએ જન્મશતાબ્દી સમિતિના અધ્યક્ષ વસંતદાદા પાટીલની અનુમતિ મેળવી શ્રી ગુરુજીને સમિતિ દ્વારા સાંગલીમાં જાહેર કાર્યક્રમમાં મુખ્ય વક્તા તરીકે નિમંત્રિત કર્યા. શ્રી ગુરુજીએ ઉદ્બોધન પણ કર્યું.